《上元作》
宋代·孔平仲

春来雾雨久不收，上元三日月如秋。

倾城娱乐竞沽酒，旧岁丰登仍足油。楼前灯山烧荻火，光影动摇桑落洲。

太守凭高列歌吹，游人烘笑观俳优。铜盘贮梅插乌帽，从兵小史斥下楼。

侍觞行食皆官妓，目眙不言语或偷。

短长赤白皆莫校，但取一笑馀何求。譬如饮酒且为乐，不问甘苦醉即休。

归来紞如打五鼓，春寒惨惨吹驼裘。群儿嬉戏尚未寝，更看紫姑花满头。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。